กระทรวงเกษตรและสหกรณ์ เดินหน้าสนับสนุนเกษตรกรแปลงใหญ่ ยกระดับคุณภาพสินค้าเกษตรให้ได้มาตรฐาน
กระทรวงเกษตรและสหกรณ์ เดินหน้าสนับสนุนเกษตรกรแปลงใหญ่ ยกระดับคุณภาพสินค้าเกษตรให้ได้มาตรฐานนานเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานพิธีลงนามข้อตกลงความร่วมมือพัฒนาและส่งเสริมกลุ่มผู้ผลิตสินค้าเกษตรสู่ “ตลาดนำการเกษตร” ระหว่างกรมส่งเสริมการเกษตร และบริษัท สยามแม็คโคร จำกัด (มหาชน) โดยมีนายเข้มแข็ง ยุติธรรมดำรง อธิบดีกรมส่งเสริมการเกษตร และนายคาร์โด้ เบารอตโต้ ประธานเจ้าหน้าที่บริหาร-หน่วยธุรกิจแม็คโครประเทศไทย เป็นผู้ลงนาม โดยกล่าวว่า การส่งเสริมให้เกิดการรวมกลุ่มทำในเกษตรแปลงใหญ่ จนถึงปัจจุบันมีจำนวนแปลงใหญ่ 6,877 แปลง เกษตรกรเข้าร่วมกว่า 407,493 ครัวเรือน ในพื้นที่กว่า 6,500,000 ไร่ สินค้าเกษตรประมาณ90 รายการ ซึ่งตนเองได้มอบหมายให้กรมส่งเสริมการเกษตร ขับเคลื่อนความร่วมมือในการเชื่อมโยงการทำงานด้านการผลิตและการตลาดกับภาคเอกชนต่างๆ ทั้งแผนระยะสั้นและแผนความร่วมมืออย่างต่อเนื่อง โดยการลงนาความร่วมมือในวันนี้ถือเป็นการเริ่มต้นที่ดีในการช่วยเหลือเกษตรกรสนับสนุนผลผลิตด้านการเกษตร ขณะเดียวกัน ตลาดนำการเกษตร ถือเป็นวิธีการที่ตอบโจทย์วิถีชีวิตในรูปแบบใหม่ ( New Normal ) ด้วยสำหรับความร่วมมือดังกล่าว จะส่งเสริมและสนับสนุนการดำเนินงานในการพัฒนาเกษตรกรแปลงใหญ่ ให้สามารถผลิตสินค้าเกษตรที่มีคุณภาพ ได้มาตรฐาน สามารถตรวจสอบย้อนกลับได้ รวมถึงเพิ่มทางเลือกในช่องทางจำหน่ายผลผลิต ผ่านสาขาของแม็คโครกว่า 130 สาขาทั่วประเทศ ซึ่งปัจจุบันแม็คโคร ได้ทดลองซื้อผลผลิตเผือกหอมจากกลุ่มเกษตรกรของแปลงใหญ่เผือก ตำบลหรเทพ อำเภอบ้านหมอ จังหวัดสระบุรี ส่งเข้าศูนย์รวบรวมและกระจายสินค้า ในปริมาณ 5,000 กิโลกรัม โดยเริ่มส่งผลผลิต ตั้งแต่วันที่ 28 พฤษภาคม 2553 ที่ผ่านมา และมีแผนความร่วมมืออย่างต่อเนื่อง โดยเริ่มจากจังหวัดใกล้กรุงเทพมหานครก่อน จากนั้นจึงขยายผลต่อไปยังจังหวัดอื่นทั่วประเทศ